Bekende sepie-akteur vas oor onwettige sigarette | Maroela Media
Die direktoraat vir prioriteitsmisdaadondersoeke (die Valke) het Woensdag gesê ŉ bekende televisie-akteur is in hegtenis geneem in verband met handeldryf met onwettige sigarette.
“ŉ 44-jarige bekende sepie-akteur is Woensdag saam met vier ander verdagtes, tussen 38 en 42 jaar oud, in Limpopo in hegtenis geneem,” het Matimba Maluleke, woordvoerder van die Valke, gesê.
“Beamptes van die Valke het ŉ wenk ontvang oor verdagtes wat onwettig sigarette verkoop by ŉ taxistaanplek in Polokwane (Pietersburg). ŉ Operasie is vroegoggend uitgevoer en die vyf persone is op heterdaad betrap met die sigarette,” het Maluleke bygevoeg.
Die beamptes het beslag gelê op 45 kartonne van Remington Gold-sigarette ter waarde van R12 000 en R9 861 kontant.
“Die verdagtes sal na verwagting Donderdag in die Polokwane-landdroshof verskyn op aanklag van die oortreding van die Wet op Doeane en Aksyns en onwettige handeldryf met sigarette.”
Tax Justice South Africa (TJSA), gestig deur die uitgesproke teenmisdaad-aktivis Yusuf Abramjee, maan die Suid-Afrikaanse regering om die huidige verbod op die verkope van tabakprodukte op te hef. Die verbod is ingestel as deel van die land se regulasies om die verspreiding van Covid-19 te beperk. “Die verbod het absoluut gefaal. Rokers rook nog steeds en misdadigers in sluikhandel word al hoe ryker. Intussen verloor Suid-Afrika daagliks sowat R35 miljoen in belasting. Die verbod het 11 miljoen rokers in kriminele verander en regte boewe het só sterk geword dat dit moontlik onmoontlik gaan wees om hulle te keer.
“Publieke woede word daagliks erger en die spanning wat dit aan rokers veroorsaak raak ondraagbaar. Ek het gehoor hoe ŉ vrou vertel hoe haar bejaarde ma aan onttrekkingsimptome ly en nou ŉ gevaar vir haarself is.”
Ek moet erken, die feit dat ek nie sigarette van MY keuse kan koop teen die normale prys, irriteer my grensloos en ja, ek haal dit uit op die mense naaste aan my.
Lyk my self sepie-akteurs het gesukkel in die tyd? Is die hele land besig met onwettige sigarette smokkel? Verbasend hoeveel “upright, and uprighteous citizens” word nou gevang. Hulle moet nou net ou KopDoek kry by ‘n padblokkade met ‘n Ford Raptor bakkie vol agter met onwettige sigarette ter waarde van R55000. Daar moet ook dagga en perlemoen by wees ter waarde van R1 545 000.
Ag whatever! Good luck to him! Almal weet wie is die grootste smokkelaar ????????????
Kon hulle nie liewers die mannekrag gebruik het om regte kriminele toe te sluit nie.
Jy moet ingeteken wees om te stem13-1Jy moet ingeteken wees om te stem
Nou blerrie toe nou, die valke het ‘n wleste wreedaardige misdadiger vasgetrek. Bla bla bla voertsek